Дәүләтшин юғары уҡыу йорттары өсөн башҡорт теле буйынса тәүге “ Башҡорт дәүләт пединститутының ситтән тороп уҡыусылары өсөн башҡорт теленән дәреслек ” ( 1934 ) китабын , “ Башҡорт теленең имлә һүҙлеге ” н ( 1930 ) сығара . 30 — 40-сы йй. диалектология ( Т.Ғ.Байышев , Вилданов , Дәүләтшин , Мирасов , Таһиров , Шакиров ) , башҡорт теле тарихы ( Таһиров , Ҡ.З.Әхмәров ) , аффиксаль һүҙьяһалыш һәм форма яһалыш ( Вилданов , Дәүләтшин , Хангилдин ) , әҙәби тел проблемалары ( Вилданов , Дәүләтшин , Таһиров ) , стилистика ( Ҡ.Даян , Ә.И.Харисов ) , тюркология мәсьәләләре буйынса , яҙма ҡомартҡылар хаҡында ( Шакиров ) һ.б. хеҙмәттәр донъя күрә .